ભાવાનુભૂતિથી ગદગદિત થઇ ઉઠેલ સર્વે ઇન્દ્રિયોએ સર્વોત્તમને વંદન કર્યા. તેમનામાં વ્યાપેલ શંકાઓનું સમાધાન થવાથી તેઓ અત્યંત આનંદિત હતા. આરોપમુક્ત થયેલ સ્પર્શેન્દ્રિયએ પ્રેમ-પૂર્વક કહ્યું, ‘હે પ્રેમપુરાણના સર્જક! આપનો અમારા પ્રત્યેનો સમાનુરાગ અમારું પ્રેરકબળ છે. મને અપાયેલી આ અતિ વિકટ જવાબદારીને હું સફળતાપૂર્વક પાર પાડી શકું તે માટે મને શક્તિ અર્પો તેવી આપને પ્રાર્થના છે. હવે માત્ર એક જ શંકા છે જેનું સમાધાન કરવા આપને વિનંતી છે. જો સ્પર્શ એજ પ્રેમની ભાષા હોય, તો તે ભાષાનો સૌથી સુંદર શબ્દ કયો?’